‫- סדרה תיעודית של NETFLIX -‬
‫לפני כמה שנים, מישל ואני ביקרנו בפטגוניה ‬ ‫עם הבנות שלנו.‬
‫בין ההרים המושלגים והאגמים הצלולים,‬
‫התפעלנו מדבר נדיר יותר ויותר,‬
‫שטחים פראיים ובתוליים.‬
‫ההשפעה האנושית התפשטה בכל רחבי העולם שלנו.‬
‫פארקים לאומיים יכולים להגן ‬ ‫על מה שעדיין יש לנו.‬
‫אבל אם אנחנו רוצים לעשות שינוי אמיתי.‬ ‫עלינו להחזיר יותר מהאדמה שלנו לטבע.‬
‫באזורים נרחבים בפטגוניה הצ'יליאנית, ‬ ‫הטבע פולש בחזרה,‬
‫ומחזיר את האיזון הטבעי‬
‫לפני שהגענו אנחנו.‬
‫האזור הזה הופך במהירות ‬ ‫לאחד המקומות המוגנים ביותר בעולם.‬
‫פטגוניה הצ'יליאנית היא ביתם‬ ‫של 24 פארקים לאומיים ייחודיים‬
‫על פני מגוון מדהים של נופים…‬
‫רכס ההרים הארוך ביותר בעולם,‬
‫הרי האנדים, עוברים כמו עמוד שדרה לאורכה.‬
‫בליבה, יערות שופעים‬
‫והערבות הפטגוניות הפתוחות.‬
‫ולאורך החוף,‬
‫האוקיינוס השקט העוצמתי.‬
‫פטגוניה מגדירה מחדש ‬ ‫את מהות הפארקים הלאומיים.‬
‫- פטגוניה, צ'ילה -‬
‫צ'ילה שוכנת על חופה המערבי של דרום אמריקה,‬
‫המדינה הארוכה ביותר בעולם,‬
‫המשתרעת על פני 4,300 ק"מ מצפון לדרום.‬
‫בחלק הדרומי נמצא האזור המרוחק, ‬ ‫פטגוניה הצ'יליאנית,‬
‫שם שטחי אדמה עצומים ניתנו ‬ ‫ל-24 הפארקים הלאומיים.‬
‫הפארק המפורסם ביותר הוא טורס דל פיינה.‬
‫שלושת המגדלים האייקוניים שלו שולטים בנוף.‬
‫בפארק קיימת אוכלוסייה משגשגת ‬ ‫של הטורף היבשתי הגדול ביותר בצ'ילה,‬
‫הפומה.‬
‫האימא הזו צריכה להאכיל ארבעה פיות קטנים.‬
‫היא צריכה לצוד,‬
‫וכדי שיהיה לה סיכוי טוב להצליח בכך,‬
‫עליה להשאיר את הגורים מאחור.‬
‫הישרדותם תלויה בערמומיותה ובחשאיותה.‬
‫גואנקו, אב קדמון של הלאמה המבויתת‬
‫והטרף העיקרי שלה.‬
‫התמזגות בנוף ‬ ‫היא הסיכוי הטוב ביותר שלה לערוך מארב.‬
‫ארבעה מתוך חמישה מסעות ציד של פומות‬ ‫מסתיימים בכישלון.‬
‫מאחר והיא נאלצה למצוא הזדמנות אחרת‬ ‫להאכיל את גוריה…‬
‫היא תעביר את משפחתה למקום אחר.‬
‫הם לא הפומות היחידות שמחפשות אוכל.‬
‫בקרבת מקום נקבה צעירה ובודדה ‬
‫יצאה גם היא לצוד.‬
‫מנקודת התצפית הגבוהה שלה…‬
‫היא מאתרת עדר.‬
‫עם הגב לאגם, אפשרויות הבריחה שלהם מוגבלות.‬
‫כדי להפיל בעל חיים הכבד ממנה פי שלושה,‬
‫היא תצטרך שהכול ילך לה כשורה.‬
‫היא חבוטה וחבולה, ועוד הזדמנות הוחמצה.‬
‫האם והגורים שלה מצאו שרידים‬
‫של גוויית גואנקו בקצהו של אגם.‬
‫המשפחה הרעבה תופסת מה שהיא יכולה.‬
‫העובדה שהיא נהרגה ונקברה בחלקה‬
‫משמעה דבר אחד בלבד.‬
‫האוכל הזה שייך למישהו אחר.‬
‫הנקבה הבודדה.‬
‫נראה שהגורים נלחצים מהזרה.‬
‫אבל אימא שלהם רגועה.‬
‫זו הבת שלה מההמלטה של השנה שעברה.‬
‫הנקבה הבודדה מחזירה לעצמה את הפגר.‬
‫היא אולי אחותו הגדולה של הגור,‬ ‫אבל זה לא אומר שהיא להוטה לחלוק.‬
‫אחיה הקטן והרטוב ייאלץ לחכות לתורו.‬
‫פומות נוספות מגיעות…‬
‫ומתקבלות לסעודה.‬
‫עד לאחרונה סברו כי פומות ‬ ‫הם יצורים מתבודדים.‬
‫אריות וברדלסים נחשבו ‬ ‫לחתולים הגדולים החברתיים היחידים.‬
‫הגילוי של קשרים חברתיים כה חזקים‬
‫מגדיר מחדש את האופן שבו ‬ ‫מדענים חושבים על פומות.‬
‫יצירת המקלט הזה הגנה על החתולים האלה ‬ ‫מפני חוואים,‬
‫שעלולים לחשוש לחיי חיות המשק שלהם.‬
‫וזה גם הוביל להגדלת השטח והטרף.‬
‫אז יש פחות צורך בעימותים בין יריבים.‬
‫בפארק הזה קיים ריכוז הפומות ‬ ‫מהגבוהים בעולם.‬
‫ומספרם של בעלי החיים המלכותיים האלה ‬ ‫עולה לאיטו‬
‫ברחבי דרום צ'ילה.‬
‫480 ק"מ צפונה, לאורך רכס האנדים,‬
‫שוכן הפארק הלאומי פטגוניה.‬
‫אחד הפארקים החדשים באזור.‬ ‫הוא אולי נראה כמו שממה,‬
‫אבל עד לאחרונה השתמשו בו כדי לרעות כבשים.‬
‫הפומות וטרפם, הגואנקו, ניצודו כאן.‬
‫כעת נלקחו מכאן חיות המשק, חיות הבר מוגנות,‬
‫והאדמה מתחילה לחזור לאיזון הטבעי שלה.‬
‫מכיוון שעדיין יש מעט פומות,‬
‫הגואנקו מאכלס את הפארק במהירות.‬
‫והזכר הזה מקווה למלא את חלקו.‬
‫הוא הגיע לכאן בחיפוש אחר שטח מרעה טוב,‬
‫מספיק מרשים כדי למשוך נקבות.‬
‫עדר של נקבות בלבד…‬
‫באזור מרעה מעולה.‬
‫אבל זכר שליט ענק כבר תבע אותו לעצמו.‬
‫והעדר הזה לא גדול מספיק‬
‫בשביל שניהם.‬
‫הזכר השליט מסתער כדי להראות מי הבוס.‬
‫ואין לו בעיה לתת מכה מתחת לחגורה.‬
‫הרווק מורחק מהעדר…‬
‫עד שלבסוף, הוא מבין את רמז.‬
‫המנצח חוזר לנקבות שלו…‬
‫רק כדי למצוא‬
‫פולש נוסף בקרבן.‬
‫בשעה שהזכר השליט ‬ ‫עסוק בלגרש את יריבו החדש,‬
‫הרווק מתגנב חזרה…‬
‫ומנצל את ההזדמנות…‬
‫סוף סוף פוגש בת זוג.‬
‫עם הקמת הפארקים הלאומיים האלה,‬
‫גדרות חקלאיות הוסרו‬
‫כדי לאפשר לגואנקו לנוע בצורה חופשית יותר,‬
‫לערבב ולחזק את מאגרי הגנים.‬
‫אחרי הריון שנמשך כמעט שנה,‬
‫אם כורעת ללדת.‬
‫גורת הגונאקו צריכה לעמוד על רגליה ‬ ‫כמה שיותר מהר.‬
‫תוך שבועיים בלבד,‬
‫אלפי גורי גואנקו ‬ ‫יצעדו כאן את צעדיהם הראשונים.‬
‫כל הנקבות ממליטות באותה תקופה‬
‫כדי להפיק את המירב ‬ ‫מהביטחון שמעניקה קבוצה גדולה.‬
‫אין לדעת מי צופה בך כאן.‬
‫בשעה שעדרי הגואנקו גדלים,‬
‫כך גם גדלות ההזדמנויות ‬ ‫של אוכלוסיית הפומה לחזור לעצמה‬
‫ושל הטבע להתאושש.‬
‫ברחבי העולם, פארקים לאומיים רבים קיימים‬
‫בתור אזורים מבודדים של שמורות מוגנות.‬
‫כדי לשגשג באמת,‬
‫בעלי חיים זקוקים לא רק להגנה,‬
‫אלא גם למעבר בטוח,‬
‫ליכולת לנוע בחופשיות בחיפוש אחר מזון,‬
‫טריטוריה או בני זוג.‬
‫מאז 2017, צ'ילה פועלת‬
‫לחבר טלאים של אזורים פראיים,‬
‫לחבר פארקים לאומיים ‬ ‫עם שמורות מוגנות ופארקים ימיים‬
‫על מנת ליצור רשת, מסדרון לשימור חיות בר,‬
‫המחבר יותר מ-120 אלף קמ"ר ‬ ‫של פטגוניה הצ'יליאנית.‬
‫במרכז הרשת שוכן הפארק הלאומי סרו קסטיו,‬
‫ביתו של יצור שהיה בעבר בסכנת הכחדה‬
‫ועושה עכשיו קאמבק מרהיב…‬
‫קונדור האנדים.‬
‫קונדורים הם אוכלי נבלות.‬
‫הם צורכים חיות מתות,‬
‫תפקיד חיוני בפינוי פסולת ומניעת מחלות.‬
‫בעבר, בעלי קרקעות שרצו להגן ‬ ‫על חיות המשק שלהם צדו והרעילו אותם.‬
‫אבל עכשיו אוכלוסיית הציפורים המרהיבות האלה‬
‫חוזרת לעצמה.‬
‫הם מקננים בצוקים המיוערים ‬ ‫והבלתי נגישים האלה.‬
‫ובכל יום הם גומעים מאות קילומטרים ‬ ‫בחיפוש אחר מזון…‬
‫ומשאירים מאחור…‬
‫את הגוזלים הפגיעים שלהם.‬
‫יכול להיות שגודלו כמעט כשל מבוגר,‬
‫אך הגוזל הגדול הזה רק בן תשעה חודשים.‬
‫קונדורים הם הציפורים הדואות הגדולות בעולם.‬
‫ובסופו של דבר מוטת כנפיו יכולה להגיע ‬ ‫ליותר משלושה מטרים.‬
‫אך לעת עתה,‬
‫הוא רק לומד להשתמש בהן.‬
‫הוא נהיה אמיץ יותר.‬
‫אבל יהיה מסוכן ביותר ‬ ‫לנסות לטוס מכאן לראשונה.‬
‫עדיף לחזור למקום מבטחים…‬
‫אם יוכל.‬
‫הוריו חוזרים.‬
‫וסוף סוף הגיע זמן ארוחת הבוקר.‬
‫כדי להעניק לו את הסיכוי הטוב ביותר,‬
‫הם יגדלו רק גוזל אחד בכל פעם.‬
‫אך כדי שמאמציהם ישתלמו,‬
‫עליו להמריא לבדו לשמיים.‬
‫אולי צריך להראות לו איך עושים את זה.‬
‫הגיע הזמן…‬
‫לטיסה הראשונה שלו אי פעם.‬
‫ובכן, זו התחלה.‬
‫יותר טוב.‬
‫הציפורים האלה כבדות מכדי לעוף ‬ ‫רק בעזרת נפנוף הכנפיים.‬
‫כדי להישאר באוויר ולגמוע מרחקים ארוכים,‬
‫עליו ללמוד לרכב על הרוח.‬
‫ההורים שלו מובילים אותו אל זרמי האוויר.‬
‫הגוזל שלהם יישאר איתם מקסימום שנתיים.‬
‫עד אז, הוא ימתח את כנפיו מדי יום‬
‫ויתחזק, עד שגם הוא ידאה מעל האנדים.‬
‫965 ק"מ צפונה משם,‬
‫הנוף מתחיל להשתנות.‬
‫כאן שולטים הרי געש.‬
‫הם מצלקים את האדמה עם זרמי לבה…‬
‫אשר ביניהם צומחים יערות קדומים.‬
‫בקצה הצפוני ביותר, ‬ ‫שוכן הפארק הלאומי קונגיו,‬
‫אחד המעוזים האחרונים של האראוקריה ‬ ‫הנמצא בסכנת הכחדה,‬
‫עץ המאנקי פאזל.‬
‫הם צומחים לגובה של יותר מ-45 מטרים,‬
‫הענקים האלה היו פעם מחזה נפוץ ‬ ‫בצפון פטגוניה.‬
‫אבל הם נכרתו כדי לפנות מקום לאדמה חקלאית‬
‫וכעת הם קיימים רק במובלעות קטנות ‬ ‫של יערות עתיקים.‬
‫בין הצללים של עצי המאנקי פאזל‬
‫נמצאים יערות האשור העדינים…‬
‫המספקות בית לחיות שלא ניתן למצוא ‬ ‫בשום מקום אחר בעולם.‬
‫הפודו…‬
‫האייל הקטן ביותר בעולם.‬
‫התינוק המנוקד הזה הוא בגודל של כף יד.‬
‫וחתול הבר הקטן ביותר באמריקה.‬
‫הקודקוד אפילו לא מגיע לגודלו של חתול מחמד.‬
‫יחד עם היונקים הזעירים האלה,‬
‫היער הוולדיבי הוא גם ביתו‬
‫של אחד החרקים המרהיבים בעולם…‬
‫חיפושית דרווין.‬
‫היא נקראת על שם הלסתות המדהימות של הזכרים.‬
‫החיפושית הזו קלטה ריח של נקבה.‬
‫אבל היא נמצאת בגובה של 30 מטרים‬
‫על חופת עץ אשור.‬
‫לשם השוואה, ‬ ‫זה כמו אדם המטפס על מגדל אייפל.‬
‫פעמיים.‬
‫זכרים יכולים לקלוט את ריחה המפתה ממרחקים.‬
‫המרוץ החל.‬
‫לבסוף, הוא מגיע אל חופת העץ‬
‫לפני יריביו…‬
‫כשהנקבה על הכוונת שלו.‬
‫אך יש לו מתחרה.‬
‫הם בוחנים זה את זה.‬
‫עכשיו נכנסים כלי הנשק הענקיים האלה לפעולה.‬
‫אחד מהנשקים הגדולים יחסית לגודל הגוף ‬ ‫אצל חיה כלשהי.‬
‫הם התפתחו כדי לתפוס‬
‫ולהרים.‬
‫יריבו מכה ראשון.‬
‫אך הוא הופך את היוצרות‬
‫ומשיג יתרון.‬
‫לבסוף, דבר לא עומד בינו לבין בת זוגו.‬
‫כשהערב יורד על הפארק,‬
‫אנחנו נזכרים במקומנו ביקום.‬
‫על ידי ניהול קפדני של זיהום אור,‬
‫הנופים השמיימיים מעל השמורה‬
‫נותרו מהחשוכים ביותר בעולם.‬
‫בלילה בהיר אפשר לראות את כוכבי מערכת השמש…‬
‫את הכוכבים של שביל החלב,‬
‫ואת הזוהר הרחוק של הגלקסיות הסמוכות ביותר.‬
‫אפילו בעין בלתי מזוינת.‬
‫ובחסות האפלה,‬
‫אחד מתושביו של היער לילי ‬ ‫עוזר לביתו להתחדש.‬
‫בעזרת טכנולוגיית מצלמה חדשה,‬
‫נוכל לחשוף את תעלוליו הליליים.‬
‫המוניטו דל מונטה,‬
‫"הקוף הקטן של ההר".‬
‫אבל המוניטו הוא לא קוף. הוא חיית כיס.‬
‫ולמרות שהוא זעיר,‬
‫העצים הענקיים האלה תלויים בו.‬
‫הוא יאכל בכל לילה כמות השווה למשקל גופו.‬
‫במהלך חייו, הוא יעזור להפיץ ‬ ‫לפחות 20 מינים שונים של צמחים‬
‫על ידי אכילת הפירות…‬
‫והפלת הזרעים במקומות חדשים.‬
‫כשהשחר מתחיל לעלות,‬
‫הוא חוזר לקן החבוי שלו כדי לישון.‬
‫והוא לא לבד.‬
‫הקנים הקהילתיים האלה יכולים להכיל‬ ‫עד עשרה מוניטאים שאינם קשורים זה לזה‬
‫המצטופפים יחד.‬
‫בעזרת "הקופים הקטנים של ההר"‬
‫יכול להיות שיער וולדיבי ענק‬
‫ישתרע שוב מהרי האנדים‬
‫ועד לאוקיינוס השקט.‬
‫צ'ילה כוללת חופים המשתרעים לאורך‬ ‫6,400 ק"מ על שפת האוקיינוס השקט.‬
‫בתקופת הקרח האחרונה,‬
‫קרחונים ירדו מפסגות ההרים אל הים.‬
‫תוך כדי תזוזה,‬
‫הם חצבו את מבוך הפיורדים החופיים העמוקים ‬ ‫של פטגוניה.‬
‫נשארו יחסית מעט מענקי הקרח האלה.‬
‫זהו קרחון סן רפאל.‬
‫בכל אביב, מהדהדת שירה שמימית ‬ ‫ברחבי הפיורדים האלה.‬
‫זו קריאתו המהפנטת של כלב ים נמרי זכר.‬
‫הוא הגיע כדי להפיק תועלת מהקרחונים ‬ ‫ולהתרבות…‬
‫והוא ישיר יום ולילה כדי למשוך בת זוג…‬
‫מעצב במיומנות את שירי האהבה שלו ‬ ‫ומשלב בהם מגוון תווים‬
‫ומנעד מגוון.‬
‫ניתן לשמוע חלק ‬ ‫מהרפרטואר הנעים שלו למרחקים.‬
‫נקבה…‬
‫מאזינה לשירו של הזכר.‬
‫במהלך עונת הרבייה הקצרה,‬
‫כלבי ים נמריים שרים מתחת למים כל הלילה.‬
‫כשהיא מתעייפת מהחיזור הלילי,‬ ‫היא נחה על הקרח.‬
‫הסרנדה מפתה.‬
‫היא מתקרבת.‬
‫רק כדי לגלות‬
‫שהמחזר הפוטנציאלי שלה‬
‫לא ממש ער.‬
‫מדענים מאמינים שבעונת הרבייה,‬
‫לכלבי הים הנמריים ‬ ‫יש רמות כל כך גבוהות של הורמונים,‬
‫עד שהם קוראים גם כשהם ישנים.‬
‫כשהשמש מתחילה לשקוע…‬
‫הוא סוף סוף מתעורר.‬
‫הם נסוגים אל מתחת לקרח ‬ ‫כדי להתחיל בדואט החיזור שלהם.‬
‫בעוד שכמעט מחצית משטחה ‬ ‫של פטגוניה הצ'יליאנית מוגנת,‬
‫פחות מחמישית מהשטח הימי שלה מוגן.‬
‫110 ק"מ מהקצה הדרומי של אדמת צ'ילה‬
‫שוכנים איי דייגו רמירז הסאב-אנטארקטיים,‬
‫אחד האזורים הימיים המוגנים ‬ ‫הבודדים של פטגוניה.‬
‫מול חופיו מתנגשים שלושה אוקיינוסים.‬
‫האוקיינוס השקט ממערב…‬
‫האטלנטי ממזרח,‬
‫ומדרום, האוקיינוס הדרומי האכזרי.‬
‫למרות היותו מוקף ‬ ‫באחד הימים הבוגדניים בעולם,‬
‫המקום הזה שופע חיים.‬
‫האיים מציעים מקלט בטוח ‬ ‫ליותר משני מיליון עופות ים מקננים.‬
‫מושבות של אלבטרוסים חוצבות נהרות בעשבייה.‬
‫זו אחת ממושבות האלבטרוסים‬ ‫הבודדות בעולם שמספרה לא ירד,‬
‫בשל היעדר טורפים על האי‬
‫והאיסור על דיג בתחומי הפארק הימי.‬
‫לא כל החיות שגרות כאן יכולות להגיע בטיסה.‬
‫גם פינגווין מצויץ מערבי מקנן כאן.‬
‫על הפינגווינים ההורים לעשות תורות ‬ ‫ולגמוע מאות ק"מ‬
‫בחיפוש אחר מזון לגוזלים הרעבים שלהם.‬
‫הם יכולים להיעדר עד שלושה ימים בכל פעם.‬
‫אל החלק המסוכן ביותר במסעם‬
‫הוא החזרה…‬
‫הגלים זורקים אותם לעבר החוף.‬
‫על אף שהאוקיינוס הוא הדאגה הכי קטנה שלהם.‬
‫אריות ים דרום אמריקאים מסיירים במים האלה.‬
‫על כל משלחת דיג שחוזרת,‬
‫יש כאלה שלא ישרדו.‬
‫אימא פינגווין עושה הכול‬
‫כדי לחזור למשפחתה.‬
‫אבל אריות הים האלה שוחים מהר פי שלושה.‬
‫הסיכוי הטוב ביותר שלה לשרוד…‬
‫הוא לצאת מהמים.‬
‫סוף סוף במקום מבטחים.‬
‫או שלא.‬
‫נמלטה בעור שיניה.‬
‫ועכשיו, הטיפוס המפרך בחזרה לקן.‬
‫רק כדי להאכיל את הגוזל שלהם,‬
‫כל הורה פינגווין חייב לסכן את חייו.‬
‫הם עושים את המסע בתורות במשך שישה חודשים,‬
‫עד שהגוזל מסוגל לעמוד ‬ ‫במסלול הייסורים של אריה הים.‬
‫הפארק הימי הזה מגן ‬ ‫על יותר מ-140 אלף קמ"ר של אוקיינוס…‬
‫ומאריך את מסדרון שימור חיות הבר ‬ ‫של פטגוניה הצ'יליאנית‬
‫לכיוון מימיה המוגנים של אנטרקטיקה.‬
‫רשת הפארקים הזו מגנה על יותר מ-200 מינים ‬ ‫של ציפורים ויונקים‬
‫במגוון מדהים של נופים.‬
‫זה עוזר להחזיר בעלי חיים מסף הכחדה.‬
‫אבל לא רק חיות הבר מרוויחות.‬
‫תיירות אקולוגית צפויה להזרים ‬ ‫מאות מיליוני דולרים‬
‫לכלכלה המקומית בעשר השנים הבאות.‬
‫והיא תועיל הרבה יותר‬
‫לכל יצור בעולמנו.‬
‫במאבק נגד שינויי האקלים,‬
‫האדמה והצמחייה פועלים כמו ספוג,‬
‫בכך שהם סופגים פחמן דו חמצני,‬
‫מה שהופך את האזור לאחד מאגני הפחמן ‬ ‫הגדולים ביותר בדרום אמריקה.‬
‫תנו לטבע הזדמנות והוא יחזיר לכם טובה.‬
‫השממה וחיות הבר יכולות להתאושש,‬
‫ואפשר להחזיר את האיזון.‬
‫פטגוניה הצ'יליאנית היא דוגמה מעוררת השראה‬
‫למה שאפשר להשיג כשעובדים יחד עם הטבע‬
‫ומאמינים בערכם האמיתי ‬ ‫של הפארקים הלאומיים שלנו.‬
‫תרגום כתוביות: תמר פימה‬